***REŠITVE DEVETEGA GRADIVA***

1. Kaj je steklovina?

Steklovina je zdrizasta, prozorna snov, ki napolnjuje zrklo.

1. Katere tri ovojnice obdajajo očesno zrklo?

Očesno zrklo obdajajo tri ovojnice: beločnica, žilnica in mrežnica.

1. Kako se imenuje odprtina na sredini očesa?

Odprtina se imenuje zenica, skozi njo gre svetloba do zbiralne leče.

Mi zenico vidimo kot črno piko, če je svetloba močna se zenica zoži, če je svetloba šibka se zenica razširi.

1. Kateri del očesa daje barvo očesu?

Barvan del očesa je šarenica.

Pigment, ki jo obarva se imenuje melanin. Če ga je več so oči temne, če ga je manj so svetle.

1. Na kateri plasti očesa nastane slika?

Slika nastane na mrežnici, je pomanjšana in narobe obrnjena.

1. Zakaj se plast očesa imenuje žilnica?

Žilnica je gosto prepletena s krvnimi žilicami, ki prinašajo hrano in kisik vidnim čutnicam v mrežnici.

Rešitve delovnega zvezka nalogi 9 in 10 na strani 69 in naloga 11 na strani 70.

1. **S pomočjo zgornje slike dopolni besedilo.**

Uho delimo na tri dele, zunanje, srednje in notranje uho. Zvočne valove ujame uhelj. Potem po sluhovodu potujejo do tanke opne, ki jo imenujemo bobnič. Opna zaniha ob pritisku zvočnih valov in nihanje se prenese na slušne koščice (kladivce, nakovalce in stremence). V srednjem ušesu leži še ušesna troblja ali Evstahijeva cev. Prek koščic se nihanje prenese v notranje uho. V notranjem ušesu so trije polkrožni kanali, ki predstavljajo ravnotežni organ in polž, v katerem so čutnice za sluh. Čutnice za sluh se vzdražijo ob nihanju tekočine v polžu.

1. **Ušesna troblja ali Evstahijeva cev povezuje uho z žrelom. Razmisli, razišči in zapiši, kakšen je pomen ušesne troblje.**

Ušesna troblja uravnava pritisk v ušesu in skrbi, da je bobnič ves čas primerno napet. Če bi bil premalo napet, ne bi učinkovito prenašal zvočnih vibracij, če bi bil pa preveč napet, bi pa lahko prišlo do poškodbe.

1. **Čutnice z dlačicami se nahajajo v želatinastem ovoju z ravnotežnimi kamenčki. Vsaka sprememba lege telesa povzroči, da se premakne želatinasta plast in nagne dlačice. Razmisli in zapiši, zakaj se nam vrti še nekaj časa po tem, ko smo stopili z vrtiljaka.**

Ker je v ravnotežnem organu želatinasta plast, se nam po tem, ko stopimo iz vrtiljaka še vedno vrti, dokler se ne umiri ta želatinasta snov.